Liste over ordførere i Helgøy

Dette er en liste over ordførere i Helgøy kommune i Troms. Kommunen eksisterte fra 1886 til 1964.

Helgøy kommune tilsvarte den vestlige delen av dagens Karlsøy kommune. Ved innføringen av formannskapslovene i 1837 besto Karlsøy prestegjeld av de to sognene Karlsøy og Helgøy. Sognene hadde omfattende selvstyre, og hadde adskilt økonomi. Innen den politiske forvaltningen i kommunen dominerte imidlertid Karlsøy-delen, noe helgøyværingene var misfornøyde med. Blant annet hadde kun én av kommunens ordførere vært fra Helgøy-delen, nemlig Fredrik Altmann fra Dåfjord (1856–1860).

Den økende misnøyen, samt et vedvarende godt fiske som førte til økonomisk framgang, gjorde at helgøyværingene etter hvert ønsket å rive seg løs og bli egen kommune. Innføringen av ny skattelov på 1880-tallet gjorde at de to delene av kommunen enten måtte integreres helt eller skilles helt fra hverandre, og det ga det endelige puffet til delingen. Helgøy kommune ble opprettet 1. september 1886, og hadde da 828 innbyggere. Den nye kommunen måtte dele prest, distriktslege og lensmann med Karlsøy.

1. januar 1964 ble de to kommunene slått sammen igjen. Helgøy hadde ved sammenslåingen 1 495 innbyggere.

Ordførerne
 Periode Ordfører Yrke Bosted Parti 1886-1892 Christian Figenschou Handelsmann Helgøya 1893-1895 Guttorm Guttormsen Raste Lærer, kirkesanger Dåvøya 1896-1898 Edvard Raste 1899-1901 Christian Figenschau Handelsmann Helgøya 1902-1903 Edvard Raste 1904-1907 Hans Raste Gårdbruker, fisker Dåvøya 1907-1909 Søren Hansen Holmesletta Arbeiderpartiet 1910-1913 Hans Raste Gårdbruker, fisker Dåvøya 1914-1922 Peder Nilsen Handelsmann Mikkelvik 1923-1925 Hans Raste Gårdbruker, fisker Dåvøya Høyre 1926-1934 Elias Olsen Skogsfjordvatnet 1935-vinteren 1941 Edvard Baardsen Poståpner, skipsekspeditør Kammen Vinteren-mai 1941 Iwan Figenschou Helgøya (Innsatt av okkupasjonsmakten) Juni 1941-mai 1943 Matteus Grindberg Lærer Skogsfjord (Innsatt av okkupasjonsmakten) Juni-juli 1943 Dmitri Figenschow Handelsmann Torsvåg (Innsatt av okkupasjonsmakten) Høsten 1943 Nils G. Rasthe Skogsfjordvatnet (Innsatt av okkupasjonsmakten) Desember 1943-mai 1945 John Olsen Nord-Grunnfjord (Innsatt av okkupasjonsmakten) Mai 1945-1947 Edvard Baardsen Poståpner, skipsekspeditør Kammen 1948-1963 Konrad Hansen Futjord

Se også
Liste over ordførere i Karlsøy

Kilder
Ulf L. Vinje: Folk ved havet – Karlsøy kommune 1838-1998 (s. 102-107, digitalisert av Nasjonalbiblioteket)
Håvard Dahl Bratrein: Karlsøy og Helgøy Bygdebok. Karlsøy kommune 1989-94 (kapittel «Helgøy blir selvstendig», nettversjon via karlsoy.com)
Karlsøy og Helgøy Bygdebok (kapittel «På egne bein (1904–1911)»)
Karlsøy og Helgøy Bygdebok (kapittel «Med hilsen til Føreren»)
Dag Juvkam: Historisk oversikt over endringer i kommune- og fylkesinndelingen. Statistisk sentralbyrå 1999. ISBN 82-537-4684-9

Helgøy
Kategori:Karlsøys historie